Jandarm atacat de urs la Holda-Broşteni

Jandarm atacat de urs la Holda-Broşteni 0.0 5

În lipsa unui acord scris din partea, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului Jandarm atacat de urs la Holda-Broşteni

Un jandarm a ajuns sâmbătă seară la spital după ce a fost atacat de un urs. Incidentul s-a petrecut în zona Holda-Broşteni, iar atacul s-a produs din senin. Potrivit reprezentanţilor Inspectoratului Judeţean de Jandarmi Suceava, o patrulă formată din doi jandami se afla în misiune cu maşina de serviciu. În jurul orei 21.45, cei doi jandarmi au coborât din maşină şi au continuat patrularea pedestru. La un moment dat, un urs care a apărut din pădure l-a atacat pe unul dintre jandarmi, l-a muşcat de umăr şi l-a zgâriat la mână şi picior. Jandarmul a încercat să scoată pistolul pentru a se apăra, dar nu a reuşit. Din fericire, colegul cu care se afla în patrulare a avut timpul necesar pentru a folosi pistolul şi a omorât ursul. Jandarmul rănit a fost transportat la Unitatea Primire Urgenţe a Spitalului Judeţean Suceava, iar după ce a fost examinat s-a decis internarea sa. Potrivit ultimelor informaţii, starea jandarmului este stabilă.

Monseniorul Iosif Păuleț, numit nou episcop pentru Diaceza de Iași de către Papa Francisc

Comentarii

Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.

Timpul de 60 zile în care puteaţi posta comentarii pe marginea acestui articol a expirat.